google/wiki40b huggingface dataset:
Radio Romerike

Radio Romerike var en lokalradio for hele Romerike. De sendte på FM 105 (Nedre Romerike) og 105,6 og 107,9 (Øvre Romerike)
Stasjonen la ned 30. juni 2009
Radio Romerike var eid av A-pressen og Jærradiogruppen. Lokalradioen hadde tilhold i Mediehuset Romerike.
Frekvensene er i dag overtatt av Radio Metro (FM 107,9 og 105,6) og The Beat (FM 105)
Les Bicyclettes de Belsize

«Les Bicyclettes de Belsize» er en britisk filmsang, skrevet av Les Reed (melodi) og Barry Mason (tekst). Den var tittelsangen i en britisk musikalsk kortfilm på 30 minutter fra 1968 med Judy Huxtable og Anthony May i hovedrollene. Regi: Douglas Hickox.
Tittelen er et derivativ til den franske filmen, Les Parapluies de Cherbourg (Paraplyene i Cherbourg). Bortsett fra et musikalsk tema er det ingen annen åpenbar forbindelse.
Engelbert Humperdinck spilte inn en engelskspråklig versjon.
Humperdincks versjon ble utgitt på singlen Decca F 12834 i Storbritannia i 1968. Musikalsk leder: Les Reed. Produsent: Peter Sullivan (for Gordon Mills Productions). B-siden var «Three Little Words (I Love You)».
Mireille Mathieu spilte inn «Les Bicyclettes de Belsize» både på fransk og engelsk. Hubert Ithier skrev den franske teksten.
Mathieus franskspråklige versjon ble utgitt på singlen Barclay BLY 60 994 i Frankrike i 1968. Produsert og dirigert av Les Reed. A-siden var «Ensemble».
Mathieus engelskspråklige versjon ble utgitt på singlen Columbia DB 8513 i Storbritannia i 1968. Arrangert & produsert av Les Reed. B-siden var «Sometimes».

Norsk versjon

Karole har skrevet en norsk tekst. Den har tittelen «Sommeren kommer igjen».
Kinesisk opera

Den kinesiske opera (kinesisk: 戏曲, pinyin: Xìqǔ) utviklet seg i Tang-dynastiet (618-906) som tidlige former for musikkteater. I motsetning til den europeiske operatradisjon dreier det seg om en kunst- og uttrykksform som i utgangspunktet var en folkelig kunstform som etterhvert begynte å falle i smak og fremmes av de høyere stender og adelen.

Hovedtrekk og historie

Tekst og musikk ble lenge tradert kun muntlig eller rettere uttrykt ved å gjengi hva man hørte. tekstbøker og partiturer ble ikke utbredt før på tidlig 1900-tall.
Til forskjell fra mange andre former for musikkdramaer (som i Europa, India eller Japan) forener den kinesiske opera uttrykksformer som musikk, sang, skuespill, dans og akrobatikk i lokaltypiske utforminger. Tematikken kretser helst om alment kjente legender og myter som gis små tilpasninger ut fra aktuelle sosiale, politiske og spirituelle aspekter; tidligere kunne aktualitetsgehalten være svært iøynefallende.
Da Tang-dynastiets keiser Xuanzong (712–755) grunnla Pærehaven (líyuán; 梨园), ble det utgangspunktet for den første virkelig kjente operatrupp i landet, og den hadde som viktigste oppgave å opptre for keiseren. Enn i dag er det vanlig å høre skuespillere innen den kinesiske opera omtalt som «elever av pærehaven» (梨园子弟).
Under Yuan-dynastiet (1279–1368) fantes former som for eksempel Zájù (杂剧, varieté) inngang i operaen, og det var fra denne tiden at de spesialiserte hovedtyper rollefigurer utviklet seg.
Yuan-dynastiets mer typiske former lever videre i dagens Kanton-opera. Det antas at formen ble importert dit fra Nordkina og hadde festnet sine røtter i provinsen Guangdong på 1200-tallet. Det gikk slik til: På 1100-tallet fantes det en operaform ved navn Narm hei (南戲), eller Nanxi (sørlig opera), og den fant man særlig i teatrene i Hangzhou, Song-dynastiets hovedstad i dets senere fase. Etter som mongolene flyktet Keiser Gōng (恭帝) i 1276 med hundretusener av Song-lojale til Guangdong. Blant dem var det også Narm hei-kunstnere. 
Den mest kjente form for kinesisk opera er nå Pekingoperaen. Den utviklet seg fra den gamle Kunqu-operaen (昆曲 kūnqǔ), som på 1500-tallet ble ansett som en kunstform av nasjonal storhet. Særlig operaensembler fra provinsen Ānhuī skulle så på 1800-tallet berike  Kūnqǔ-tradisjonen med akrobatisk kroppsføring og fargerik koreografi. Ut fra dette oppstod den pekingoperaretning som går under navnet jīngjù (京剧) 
En særlig blomstringstid for den kinesiske opera var fra rundt 1830 til 1960. 
 
Under kulturrevolusjonen i Folkerepublikken Kina var den motarbeidet og forhånet, og fikk ikke oppføres. Unntaket var noen få svært militant pregede og svært politisk ideologiske revolusjonseposer, som til gjengjeld ble gjentatt gang på gang og fremført land og strand rundt.  
Først i 1977 kunne en mer klassisk kinesisk opera igjen se dagens lys.
Qweilbeh

Qweilbeh (arabisk) er det moderne navnet på den historiske hellensk-romerske byen Raphana eller Abila (gresk: Ἄβιλα) / Abila Dekapoleos (eller Abila i Dekapolis). For en tid het den også Selevkia (gresk: Σελεύχεια, også transkribert som Seleuceia, Seleukeia, og Seleukheia).
Stedet har vært bebodd siden bronsealderen. Byen ble erobret av seleukidene under kong Antiochos III cirka år 218 f Kr., og havnet under Romerriket under keisere Pompeius cirka 60-tallet f Kr.
Byen tilhørte Dekapolis, nær Hieromaxelven. Den befant seg i området hvor landsbyen Hartha er i dag, omkring 13 km nord-nordøst for Irbid i Jordan. Den var hovedstad i distriktet Abilene, der tetrarken Lysanias på et tidspunkt var regent.
Byen var garnisonsby for de romerske legioner Legio III Gallica og Legio XII Fulminata. I mai 218 innledet Heliogabalus sitt opprør her, et opprør som endte med at han ble Romerrikets keiser.
Den blomstret by under Det bysantinske rike.
Stedet ble tilføyd på UNESCOs verdensarvsliste i 2001.
Den historiske byen Abila er et arkeologisk funnsted cirka 95 km nord for hovedstaden Amman i muhafazah (provins) Irbid.
Screwdriver

Screwdriver er en long drink som består av vodka og appelsinjus, garnert med et appelsinstykke. Drinken står på den internasjonale bartenderforeningen IBAs offisielle liste over standardiserte drinker.
Tidsskriftet Time nevner drinken i en artikkel om Istanbul ifra 1949: «I den dunkle baren i elegante Park Hotel mingler tyrkiske agenter med amerikanske ingeniører samt flyktninger fra Balkan og drikker den seneste jänkarblandningen bestående av vodka og appelsinjus, som kalles screwdriver.» Drinkens navn («skrutrekker») kommer av at de amerikanske ingeniørene anvendte sine skrutrekkere til å røre om etter å ha helt vodka i bokser med appelsinjus.
Tekna

Historie

I 1852 ble Den polytekniske forening stiftet. Denne samarbeidet i perioden 1861-1874 med Den tekniske forening. Ingeniørene og arkitektene ønsket etterhvert å organisere seg i en egen forening, bl.a. for å «vareta de faglige særinteresser, virke for samhold inden standen og repræsentere denne utadtil» og i 1874 ble «Den norske ingeniør- og arkitektforening» stiftet, på initiativ fra Peter Andreas Blix. Foreningen skiftet i 1912 navn til «Den Norske Ingeniørforening», og i 1973 til «Norske Sivilingeniørers Forening» (men hadde forkortelsen «NIF»). Dagens navn «Tekna - Teknisk-naturvitenskapelig forening» kom i 2004.

Dette gjør Tekna til en av de eldste organisasjonene i norsk arbeidsliv.
Svømming under de britiske imperielekene 1938

Svømming under de britiske imperielekene 1938. Svømming var en av flere sporter under de tredje britiske imperieleker som ble arrangert i Sydney i Australia 5. til 12. februar 1938. Det var tretten øvelser, sju for menn og seks for kvinner. England ble beste nasjon med seks gullmedaljer foran Australia med fire.
Scratch!

Scratch! er et musikkalbum med SISU slagverksensemble, utgitt i 2003.
Akkresjon

Innen astrofysikk blir betegnelsen akkresjon brukt i minst to atskilte prosesser.
Den første og mest vanlige er veksten av et massivt objekt ved gravitasjonell tiltrekking av materie, typisk gassformig materie i en akkresjonsskive. Akkresjonsskiver er vanlige rundt mindre stjerner eller stjernerester i et tett binært system, eller sorte hull i sentrum av spiralgalakser. Noe dynamikk i skivene er nødvendig for at gassen som går i bane kan miste vinkelmomentet og falle ned på det sentrale massive objektet. Av og til kan dette resultere i fusjon på overflaten av stjernen.
Den andre prosessen er noe tilsvarende til den i atmosfærevitenskapen. I tåkehypotesen refererer akkresjon til kollisjon og elektrostatisk tiltrekking av nedkjølt mikroskopisk støv og ispartikler i protoplanetariske skiver og protoplanetsystemer av gasskjemper. Dette fører til slutt til planetesimaler som gravitasjonelt akrerer flere små partikler og andre planetesimaler.
Bruker av begrepet akkresjonsskive for de protoplanetariske skivene fører dermed til forvirring over den planetære akkresjonsprosessen, selv om det i mange tilfeller kan hende at begge akkresjonsprosessene skjer samtidig. T Tauri er et eksempel på dette fenomenet.
Frogner (strøk)

Avgrensning

Oslo byleksikon beskriver Frogner som «området mellom Frognerkilen og Frognerelva og støter mot nord og øst til Majorstua, Briskeby/Uranienborg og Homansbyen.» Områdeavgresningen vil imidlertid bli nokså forskjellig ut ifra hvem man spør.
Grunnet høy status, boligpriser og kjent merkenavn er det også mulighet for at grensene siger inn på nabostrøkenes område, gjerne ved hjelp av eiendomeglernes klassifisering og fordi folk bruker de strøksnavnene de kjenner. Det historiske Frogner er altså ikke nødvendigvis sammenfallende med det nåværende.

Historie

Frogner var en gård i den tidligere Aker kommune, nå kjent som Frogner Hovedgård. Gården strakte seg fra Frognerbekken til Skillebekk og fra Frognerkilen til Uranienborg og Majorstustrøket. I sin storhetstid på 1700- og begynnelsen av 1800-tallet var gården eid av familien Anker og deretter familien Wegner. Til slutt var den eid av familien Gade. Det meste av gården ble innlemmet i byen ved utvidelsen i 1878. Mye av arealet ble utparsellert i 1800-årene, og det gjenværende ble kjøpt av Kristiania kommune i 1896 og inngår i Frognerparken.

Dagens Frogner

Frognerstrøket er dominert av villabebyggelse mot parken, med leiegårder mot sydøst. Strøket er et av de dyreste i Oslo, grunnet sentrumsbeliggenheten, nærhet til park, og pen arkitektur. Frogner er også et ambassadestrøk.
Emil Trinkler

Bakgrunn

Emil Trinkler var sønn av en tobakkskjøpmann. Allerede i studetidene beskjeftiget han seg med problemer fra geografiens fagområde. Han begynte på Oberrealschule, sluttet der og gikk i kjøpmennslære i farens bedrift. 
I 1915/16 var han soldat i første verdenskrig. 
I 1917 tok han reifeprüfung og studerte geografi og naturvitenskaper fra 1918 ved Universitetet i München. Han promoverte i 1922 i München under Erich von Drygalski med Das Problem der grossen Scharung in den Pamir-Gebieten unter besonderer Berücksichtigung des östlichen und südöstlichen Teils.

Karriere

I 1923/24 arbeidet han for Bremen-selskapet Deutsch-Afghanische Compagnie AG i Afghanistan. Fra 1927 til 1928 ledet han en tysk Sentralasia-ekspedisjon, som hadde som målsetting å foreta studier av topografi og geografi, og dessuten bedrive etnologisk og arkeologisk forskning. Reiseruten gikk fra Kashmirover det vesttibetiske høylandet til det nordvestkinesiske Tarimbekkenet og ørkenen Taklamakan. Trinkler utviklet under ekspediskonen en særlig interesse for glasiologi (læren om isbreer). A
Etter sin hjemkomst oppentliggjorde han sine reisedagbøker, fotos og egenhendige akvareller, diverse bøker og skrifter , blant annet en popularisert fremstilling ved navn Im Land der Stürme. Hans arkeologiske samling befinner seg i Überseemuseum Bremen.
Trinkler bodde så i Berlin og døde allerede i 1931 i en trafikkulykke på vei fra Bremen mot Bremerhaven.
Hans øvrige manuskripter med ekspedisjonsresultater ble bearbeidet av Hellmut De Terra (1900–1981), som ved siden av Walter Bosshard (1892–1975) aogså hadde vært med opå ekspedisjonen, og offentliggjort posthumt (Wissenschaftliche Ergebnisse der Dr. Trinkler'schen Zentralasien-Expedition, Berlin 1932). Institut für Länderkunde i Leipzig besitter omlag 300 skriftstykker, brever og dokumenter fra Trinkler, Deutsche Fotothek har rundt 600 fotografier fra ekspedisjonen.
Sinjavskij-Daniel-rettssaken

Sinjavskij-Daniel-rettssaken var en rettssak i Sovjetunionen mot de russiske forfatterne Julij Daniel og Andrej Sinjavskij som pågikk fra september 1965 til februar 1966. Dette var den første offentlige rettssaken i sitt slag siden Josef Stalins tid ved makten, og markerte derfor også tilbakekomsten av en undertrykkende kulturpolitikk under Leonid Bresjnevs regjeringstid. Det var også den første rettssaken der personene åpenlyst ble anklaget utelukkende for sitt forfatterskap. Rettssaken markerte slutten på en liberal periode under Nikita Khrusjtsjov, og ble en startimpuls på den moderne sovjetiske dissidentbevegelsen.
Norbert Röttgen

Bakgrunn

Etter Abitur (artium) ved gymnasiet i Rheinbach studerte han fra 1984 til 1989 jus ved Universität Bonn. I 1989 avla han den første og i 1993 den annen juridiske statseksamen. Han fikk advokatbevilling i 1993. I 2001 tok han den juridiske doktorgrad.
Norbert Röttgen er gift med advokaten Ebba Herffs-Röttgen og har tre barn (Johannes, Clemens og Judith). Han er romersk-katolsk.

Parti

Norbert Röttgen ble medlem av CDU i 1982. I 1992 ble han formann for Junge Union i Nordrhein-Westfalen. Fra oktober 2002 til januar 2005 var han justispolitisk talsmann for CDU/CSU-fraksjonen. Den 25. januar 2005 ble han på forslag fra Angela Merkel valgt til administrativ parlamentarisk leder for CDU/CSU-fraksjonen. Röttgen var fra 2005 til 2009 formann for foreningen av kristeligdemokratiske jurister. Han var fra 2010 til 2012 leder av CDU i Nordrhein-Westfalen, og er fra 2010 nestleder i CDU i Tyskland.

Parlamentsmedlem

Röttgen er fra 10. november 1994 medlem av det tyske parlamentet. Hans valgkrets 99 Rhein-Sieg II omfatter de rhinske byene Bad Honnef, Königswinter og Sankt Augustin.
Demagogus

Utseende

En ganske stor, blankt svart trebukk med lange, kraftige antenner, spesielt hos hannen. Pronotum har en kort pigg på hver side litt foran midten. Dekkvingene har skarpe "skuldre" og er tilsmalnende bakover, noen ganger med gulaktige flekker.

Levevis

Som de fleste andre trebukker borer larvene i ved.

Utbredelse

Arten er utbredt i Etiopia og Kenya.
Verneområder i Telemark

Verneområder i Telemark er ei liste over naturverneområder, vernetype, vernedato og verneomfang (målt i dekar) som finnes i Telemark fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Spillmatic

Spillmatic er et norsk radioprogram om videospill som har gått på Radio Nova siden 2008. Programmet ble startet av Aslak Borgersrud (programleder) og Greger Thorvaldsen (redaktør) med Thommie Myhrvold som fast lydtekniker. Redaksjonen består av Erling Rostvåg, Tim Oudenstad og Thomas Marynowski som er med som mer eller mindre faste gjester og programmet har fått ny lydtekniker i Øystein Engedal. Jon Petter Etnestad er musikkredaktør og plukker ut musikken hver uke.
Blant tidligere «faste gjester» har programmet hatt Hanna Petrine Munkeby, Synne Baumann og Ine Maria Aanonsen og nevnte Thommie Myhrvold som en del av redaksjonen.
Prinsipper for eierstyring og selskapsledelse

Prinsipper for eierstyring og selskapsledelse (engelsk: corporate governance) er et sett med prinsipper for hvordan selskaper bør ledes, organiseres og administreres, og hvilke interesser organiseringen skal tilgodese. Et grunnleggende område innen prinsippene er forholdet til ansvarsplassering, og da spesielt rettet mot individers bidrag til resultater og måloppnåelse i en organisasjon eller bedrift, samt forholdet til mekanismer som er ment å redusere utfordringer gjengitt i principal–agent-teorien.
Sentrale temaer innen prinsippene er vekting av eierinteresser (engelsk: shareholder values) opp mot andre interessenter som ansatte, kreditorer, lokalsamfunnet (engelsk: stakeholder values). Videre er maktfordeling, og retter og plikter fordelt mellom generalforsamling, styre, ledelsen, fagforeninger og det offentlige områder som omfattes av teorien bak prinsippene. Enhver selskapsrettslig regel vil innebære en balansering mellom disse interessene og interessentene.

Selskapsrett og governance

Fagområdet selskapsrett innen jus gjennomgår hvordan disse interessene kommer til uttrykk i norsk rett. Dessuten gjennomgås praktiske emner som prosedyrer for selskapsstiftelse, avholdelse av generalforsamling og lignende. Under oppdatering av lovgivning innen selskapsrett, bedriftsskatterett, revisjonsrett og verdipapirlovgivning er argumenter fra Corporate Governance-debatten premissleverandør for hvilke hensyn som skal ivaretas.
Rhadinotaenia

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Nonanol

Isomerer

Det finnes 5 nonanoler som har den samme kjemiske formelen, men som har ulik strukturformel og molekyloppbygging.
Göran Sjöberg

Storhamar

Göran Sjöberg kom til Storhamar som trener i 1994-95. Med sin ærlige stil og rett fram holdning ble han raskt populær blant spillerne. Under hans ledelse skulle endelig Storhamar gå hele veien og ta NM-gull. I 1996 ble det bråstopp etter bare seks kamper. I en opphetet kamp mot VIF på Jordal endte han i klammeri med hjemmelagets spillere etter å ha fått matchstraff for å ha kranglet med dommerenbortvist fra benken etter å protestert for hardt mot dommeren, På vei ut havnet han i basketak med VIFs Øystein Olsen (ishockeyspiller) og ble senere også nedslått av en tilskuer på Jordal Amfi foran 3375 tilskuere kampen endte med et 6-4 tap mot Vålerenga. Han ble umiddelbart løst fra stillingen som Storhamartrener.
Return of the Saint

Om serien

Denne utgaven hadde arbeidstittelen Son of the Saint og Ogilvys karakter var opprinnelig tiltenkt å spille sønn av Simon Templar. Men dette ble endret like før innspillingen startet.
Trefningen ved Kapp Spartivento

Populærkultur

Kampen skildres i en italiensk film fra 1941 La nave bianca regissert av Roberto Rossellini.
Melbourne (Derbyshire)

Historie

Navnet Melbourne kommer fra «mill stream», det vil si møllen ved elven Det ble oppført i Domesday Book (1086) som Mileburne. En sognekirke ble bygget i Melbourne rundt 1120.
I 1311 befestet Robert de Holand krongodset i Melbourne som etter det ble kjent som Melbourne Castle selv om befestningene aldri ble fullført. Tidlig på 1600-tallet var borgen i så dårlig forfatning at den ble revet. Ruinene etter borgen er fremdeles synlig.
The Verve

The Verve var et engelsk britpop/alternativ rocke-band, dannet i 1990. Bandet debuterte i 1992, men ble oppløst i 1999. I 2007 gjorde The Verve comeback med å begynne å spille konserter igjen. Året etter ga de ut albumet Forth. I august 2009 ble The Verve igjen oppløst, etter en krangel mellom Richard Ashcroft og Nick McCabe.
Bandet kom fra byen Wigan i England.

Historien

I løpet av årene utga gruppen fire album. Debuten A Storm In Heaven kom i 1993, etterfulgt av No Come Down i 1994, men det var ikke før i 1995 med A Northern Soul de fikk noe særlig oppmerksomhet. Gjennombruddet kom i 1997 med Urban Hymns, som var det fjerde og siste album inntil 2008. Albumet innheholdt blant annet singelen «Bitter Sweet Symphony», og oppnådde gode salg.
Etter bruddet i 1999 startet Simon Jones og Simon Tong et nytt band, The Shining, som debuterte i 2002. Vokalist Richard Ashcroft utga to soloalbum, Alone With Everybody (2000) og Human Conditions (2002). I tillegg ble Simon Tong med i bandet Blur i 2002.
The River

Sporliste

Alle sanger skrevet av Bruce Springsteen.
Chiayi

Chiayi (kinesisk: 嘉義市) er en by i Taiwan i Republikken Kina. Den ble kalt Kagi under årene under Japan.
Kentroleuca

Utseende

Middelsstore, nokså slanke, lysbrune påfuglspinnere. Forvingene har hvite striper inkludert to som krysser hverandre nær vingens bakhjørne. Bakvingen er gjerne hvit ved roten.

Utbredelse

Slekten er utbredt i Brasil og Bolivia.
Cerasphorus

Utseende

Nokså store, avlange, ensfarget lyst brunlige trebukker. Oversiden er tett og fint hårete og matt. Antennene er en del lengre enn kroppen hos hannene, kortere enn kroppen hos hunnene. Pronotum er nærmest klokkeformet sett ovenfra, med en tann midt på hver sidekant. Dekkvingene er parallellsidige med avrundet rettvinklede "skuldre".

Utbredelse

Slekten er spredt utbredt i Afrika.
Gateshead FC

Rivaler

Da Gateshead AFC var en Football League-klubb var de største rivalene Hartlepool United, Darlington og Carlisle United. På grunn av få klubber i geografisk nærhet i seriene hvor Gateshead har spilt de siste årene, har lokalrivaliseringen avtatt noe, men en bitter rivalisering med Blyth Spartans oppstod på 1990-tallet og eksisterer den dag i dag.
Andre rivallag som klubben har hatt er Bishop Auckland, Spennymoor Town og Whitby Town, som var på sitt sterkeste på slutten av 1990-tallet og starten av 2000-tallet.
Fra og med 2010-2011-sesongen har rivaliseringen med Darlington fått en ny vår, da lagene for første gang på lang tid skulle spille i samme divisjon etter Darlingtons nedrykk fra League Two sesongen før.
Skøyenåsen

Navn og historie

Navnet kommer fra gamle Skøyen gård som ligger i området og var delt i to bruk: Nordre Skøyen hovedgård og Søndre Skøyen, begge med intakte gårdstun. Hovedbygningen på Nordre Skøyen fra 1750-årene er fredet, nå populært samfunnshus for strøket. Gården ligger på et høydedrag mellom strøkene Høyenhall, Bryn, Hellerud og Godlia, og avgrenses av Thygesons vei, Petter Aas' vei og Skøyen allé. Promenaden og Skøyenbakken går inn i parken.
Dianesia carteri

Utseende

En liten, brunlig sommerfugl med oransje og mørkere tverrstriper.
Hver vinge har en uregelmessig øyeflekk (uvanlig hos Riodinidae) ved bakhjørnet, forvingen har et smalt, uregelmessig, hvitt tverrbånd.

Levevis

Arten lever mellom busker og kratt, alltid nær kysten. Som vanlig for Riodinidae sitter den gjerne på undersiden av blader. Larvenes næringsplante er ukjent men er mest sannsynlig en eller annen strandplante.

Utbredelse

Arten finnes på Cuba og Bahamas og er dermed en av forholdsvis få Riodinidae på de karibiske øyene.
Serrognathus

Utseende

Store til meget store (opptil 110 millimeter), mørke (vanligvis svarte), kraftig bygde hjortebiller, hannens kjever mer eller mindre rette og ganske kraftig forstørret. Denne slekten gir et robust inntrykk. Disse artene er vanligvis mattsvarte, og hannenes kjever er mer eller mindre sagtaggede på innersiden. Hunnene er mye mindre enn hannene og har ofte lengdestriper på dekkvingene.

Levevis

Larvene utvikler seg i råtne trestammer.

Utbredelse

Slekten er utbredt fra India i vest til Sulawesi i øst, mot nord til Japan.
Retcon

Retcon (eller Retroactive continuity) er en amerikansk terminologi benyttet for å beskrive en situasjon der en TV-serieskaper legger til nytt historisk materiale, eller med vitende og vilje endrer tidligere etablerte fakta.
Retcon benyttes i alle typer medie som er episodebasert, som enten er historisk eller faktisk lange, involverer flere forfattere eller fordi serien trenger en oppussing. Det skjer derfor innenfor både tegneserier, bøker, filmer, TV og radio-serier og videospill.
Bindalsfjorden

Bindalsfjorden er en fjord i Bindal og Sømna kommune i Nordland. Fjorden har innløp mellom Holm i sør og Vennesund i nord og strekker seg 17 kilometer nordøst og så sørøstover til øya Øksninga. Fra Øksninga deler fjorden seg i to og Tosen går nordøstover, mens Sørfjorden går sørvestover. Fra Solstad til Tosen er det 66 kilometer.
Mellom Holm og Vennesund er det fergeforbindelse langs fylkesvei 17. Ved halvøya Gavlen halvveis inn i fjorden går sidefjorden Ursfjorden nordover. Like øst for Gavlen ligger øya Hovøya og mellom disse ligger Hardangsfjorden. Sørøst for Gavlen ligger Stavøya og Imøya og øst for disse ligger fjorden Skotnesfjorden.
Ved Øksninga går Reppsundet på nordsiden av øya til innløpet til Tosen. På sørvestsiden av Øksninga ligger Terråkfjorden, mens Øyfjorden ligger på sørøstsiden mellom innløpet til Tosen og Sørfjorden.
Fv6 går langs deler av vestsiden av fjorden. Der ligger også bygda Skjelsviksjøen.